|  |  |  |
| --- | --- | --- |
| Titel | **Far, fare krigsmand** |  |
| Tema: | Krig, savn, sorg, far-søn forholdet, hjemvendte soldater |
| Fag: | Dansk |
| Målgruppe: | 6.-7. klasse |
|  |  |
|  | Data om læremidlet:  **E-bog:** Mette Emilieanna Bruun, Høst & Søn, 2013  Vejledningen her giver et overblik over den røde tråd i det pædagogiske overlay, der knytter sig til e-bogen ”Far, fare krigsmand”. Det pædagogiske overlay kan bookes sammen med e-bogen og består af en række opgaver, refleksionsøvelser samt eksterne ressourcer, som eleverne tilgår gennem aktivering af markeringer i selve romanteksten. Overlayet giver derfor god mulighed for at arbejde meget tekstnært i fortolknings-fællesskabet.  **Faglig relevans/kompetenceområder**  Det pædagogiske overlay fokuserer på kompetenceområdet **Fortolkning** og inddrager alle fortolkningsprocessens fem faser: Oplevelse/indlevelse, undersøgelse, fortolkning, vurdering og perspektivering.   Det nye, eleverne skal lære, hører til henholdsvis indlevelses-, undersøgelses- og perspektiveringsdelen og kan udtrykkes i følgende læringsmål:   * Eleverne kan give udtryk for indlevelse i en æstetisk tekst ved at bruge oplæsningens fem virkemidler: Tempo, pause, betoning, styrke og toneleje. * Eleverne kan spionere på billedsprog i en tekst og give udtryk for sprogbilledernes betydning for læserens oplevelse af tekstens indhold. * Eleverne kan give udtryk for, hvordan et fiktivt univers i romanform kan perspektiveres til virkelighedens verden.   Overlayets konkrete udformning  Overlayet organiserer sig omkring litteraturarbejdets traditionelle tre faser:  **Før du læser**  For at få eleverne tunet ind på romanens univers er der på titelbladet lagt markeringer ind i overlayet, der får læserne omkring:   * Forsiden * Sanglegen ”Fare, fare krigsmand”   **Mens du læser**  Overlayet består i selve læsefasen af to gennemgående opgaver:   * Etablering og opdatering af en **handlingslinje**, der giver eleverne et godt overblik over en romans lange fiktive forløb. Eleverne skal bl.a. bruge handlingslinjen til at navigere hurtigt rundt i romanforløbet, når de skal udvælge tekststeder til oplæsning. * Etablering og opdatering af en **billedsprogs-log**. ”Far, fare krigsmand” er en roman, der kalder på arbejdet med, hvordan billedsprog kan være med til at beskrive et menneskes følelsesliv. Eleverne får derfor i de første kapitler konkret udpeget tekststeder med billedsprog. Dem skal de skrive ind i en billedsprogs-log, som de efterfølgende ajourfører gennem egne fund i resten af romanen.   Derudover findes der forskellige nedslag undervejs i romanteksten under overskriften **refleksion**.  **Efter du har læst**  Som afslutning på arbejdet med romanen samles der op på de tre læringsmål vedrørende oplæsning, billedsprog og perspektivering til virkelighedens hjemvendte krigsveteraner. Denne opsamling findes i kolofonen på e-bogens sidste side.  **Samlet oversigt over markeringsfarver i overlayet:**   * Gul: ”Før du læser” og ”Efter du har læst” * Grøn: Billedsprog * Grå: Handlingslinje * Turkis: Eksemplariske oplæsninger * Rød: Refleksionsspørgsmål   **Samlet oversigt over eksterne ressourcer lagt ind i overlayet:**   * Link til forfatterens hjemmeside * Eksemplarisk oplæsning af to tekststeder (i kapitlet ”Opkald” samt ”Camouflage”) * Link til interview med Mette Emilieanna Bruun på DR2 om bogen (ca. 5 min.) * Link til artikel om hjemvendte danske soldater, der bor i skoven  Supplerende materialer Følgende er forslag til supplerende materialer, der kan lånes på dit lokale CFU.   * *Du må ikke dø, far,* TV2, 50 min, <http://mitcfu.dk/TV0000011965> * *Far, far, krigsmand,* TV2, 50 min, <http://mitcfu.dk/TV0000014263> * *Min far er soldat,* DR Ultra, 15 min, <http://mitcfu.dk/TV0000024814> * *Skynd dig hjem,* TV2, 50 min, <http://mitcfu.dk/TV0000014287> | |